runetrust/blame-folketinget-dk huggingface dataset:
Inger Støjberg (DD), 2023-11-07:
Nu er det sådan set ikke kun efterretningstjenesterne, jeg mener der skal genoprettes tillid til; det er jo systemet og dermed altså også Statsministeriet, statsministeren og statsministerens departementschef.
Det er det, der bliver spurgt ind til, statsminister, her i dag.
Og det er jo ikke noget, vi bare fra Danmarksdemokraternes side ønsker at der skal spørges ind til.
Der er otte partier, der er gået sammen om at få den her sag belyst, og det betyder jo bl.a., at undersøgelseskommissionen skal flyttes over til Folketingets Granskningsudvalg.
Derfor er mit spørgsmål selvfølgelig: Kan statsministeren ikke her i dag, hvis hun vitterlig ikke har noget at skjule, sige ja til, at undersøgelsen af den her sag lægges over i Folketinget, så det ikke er regeringen, der skal undersøge regeringen, men Folketinget, der får hånd i hanke med det, som det her handler om – så alle parter bliver undersøgt, også statsministeren?
Pia Olsen Dyhr (SF), 2023-11-07:
Det er interessant, hvad Finansministeriet har svaret SF på, om SF's plan med de 2,4 mia. kr., vi vil investere i velfærden næste år, vil udhule og være et problem for inflationen.
Og Finansministeriet svarer, at det vil have nul effekt på inflationen.
Så jeg tror, man skal glemme det svar, for det er faktisk ikke korrekt længere, jævnfør Finansministeriet.
Han gjorde mig en lille smule glad.
Han er tømrer og far til fire.
Han fik at vide: Nu får du skattelettelser.
Hans svar var: Jeg vil egentlig bare hellere have velfærd eller for den sags skyld mere tid.
Og nu har vi jo vendt spørgsmålet om velfærd.
Der tror jeg, at vi egentlig begge to har et ønske om at investere i vores fælles velfærd.
Jeg tror, at jeg vil gøre det hurtigere; fred være med det.
Men jeg kunne godt tænke mig at komme tilbage til det her med tid.
For lige nu oplever vi, at de privilegerede i vores samfund har masser af fleksibilitet i deres arbejdsdag.
De har mulighed for at gå tidligere på pension, og de har mulighed for at tage ferie, når de har lyst.
Det har danskerne jo ikke generelt.
Er det ikke på tide, at vi også begynder at tage den diskussion i forhold til tid generelt i vores samfund, altså at det ikke kun er noget for de privilegerede, men også bliver noget for de almindelige lønmodtagere?
Mette Frederiksen (S), 2023-11-07:
Der har været fremført en række spekulationer om de straffesager, som anklagemyndigheden sluttede i sidste uge, og jeg vil måske bare lige komme med et par fakta.
Altså, arbejdsfordelingen er jo sådan, at straffesager i Danmark hører under anklagemyndigheden, ressortmæssigt under justitsministeren.
De sager, som også bliver omtalt her, har været behandlet i retssystemet.
Både justitsministeren, men også Rigsadvokaten og chefen for PET har klart afvist, at der har været usaglige hensyn i de her sager, og det kan jeg henholde mig til.
Så tror jeg i øvrigt ikke, det er rigtigt, at danskerne ikke har tillid til efterretningstjenesterne.
Jeg hører det faktisk aldrig, og der er heller ikke nogen grund til ikke at have det.
Vi har dygtige efterretningstjenester i Danmark.
Vi har et af verdens stærkeste demokratier.
Vi har en meget, meget fin tredeling af magten i Danmark, og det skal vi holde fast i og blive ved med at have.
Efterretningstjenesterne har jo det særlige omkring sig, at alt ikke kan deles med alle.
Det er også derfor, at man her i Folketinget har besluttet sig for at have et særligt udvalg, der vedrører efterretningstjenesterne.
Men efter nu at have været folketingsmedlem i mere end 20 år og minister ad flere omgange kan jeg berolige alle om, at vi har to dygtige efterretningstjenester, som danskerne fuldt ud kan have tillid til.
Inger Støjberg (DD), 2023-11-07:
FE-sagen er en kæmpe skandale, som jo har betydet, at bl.a. Claus Hjort Frederiksen er blevet trukket igennem et forløb, som er fuldstændig grænseoverskridende.
Jeg skal ikke lægge skjul på, at jeg mener, at Claus Hjort Frederiksen er en hædersmand, og jeg har næsten ikke ord for det, bl.a. han er blevet trukket igennem.
Og jeg håber derfor, at også statsministeren nu, efter at de her sager er blevet droppet, synes, at den her sag skal undersøges til bunds og hver en sten skal vendes.
Jeg synes, at man spiller hasard med befolkningens tillid til systemet.
Sagen har fra starten været håndteret forfærdeligt fra regeringens side.
Og derfor vil jeg selvfølgelig spørge statsministeren, hvad hun har tænkt sig at gøre for at genopbygge befolkningens tillid i den her sag.
Hvad har hendes egen rolle i sagen været?
Claus Hjort Frederiksen har jo udtalt, at sagen mod ham er rejst på foranledning af statsministerens departementschef, Barbara Bertelsen.
Og han har også givet udtryk for, at han ikke tror, at hun foretager sig noget, uden at det er clearet med statsministeren.
Mette Frederiksen (S), 2023-11-07:
Jeg synes, at man skal have mulighed for at trække sig tilbage, før man bliver folkepensionist, hvis man er nedslidt.
Jeg forstår godt, at alle, ikke mindst når man har børn, går meget op i, at der er en ordentlig balance mellem arbejde og familieliv.
Men jeg vil også godt holde fast i, at det, der har bygget Danmark, ikke er alle mulige naturressourcer; det er vores arbejdsindsats.
Det er danskernes meget høje arbejdsmoral og det, at vi hver især sætter en ære i at gå på arbejde og forsørge os selv for både at sikre vores egen familie, men også det her velfærdssamfund.
Det er det, der har gjort Danmark rigt.
Jeg forstår godt, at mange er optaget af at holde fri – eller nej, det ved jeg faktisk ikke om jeg gør.
Jeg er optaget af, at vi har et samfund, der hænger sammen.
Men hvis det får lov til at tage over, at det vigtigste er at holde fri, kan jeg bare se, at vi simpelt hen ikke kan finansiere et velfærdssamfund.
Mette Thiesen (DF), 2023-11-08:
Tusind tak, formand.
Er det ministerens opfattelse, at borgere, der har fået beslaglagt deres bil og efterfølgende er blevet pålagt af myndighederne at få deres bil lovliggjort på et autoriseret værksted, på trods af at dette strider mod loven, der siger, at der er frit værkstedsvalg, bør blive økonomisk kompenseret?
Peter Hummelgaard (S), 2023-11-08:
Tak for ordet, og tak også for spørgsmålet.
Spørgsmålet vedrører jo politiets mulighed for at tilbageholde køretøjer ved overtrædelse af færdselslovens § 120 a.
Det følger af den her bestemmelse, at politiet kan tilbageholde motordrevne køretøjer, der har fået foretaget ulovlige konstruktive ændringer af køretøjets motor eller forureningsbegrænsende udstyr, som har betydning for køretøjets udledning af luftforurenende stoffer.
Det følger endvidere, at tilbageholdelse kan ske, indtil køretøjet eller forholdene i øvrigt er bragt i overensstemmelse med kravene i færdselslovens § 120 a.
Vestre Landsret har ved kendelse af 5. september 2022 i en konkret sag taget stilling til, hvorvidt politiet med hjemmel i den her bestemmelse kan kræve, at lovliggørelse af bilen skal ske på autoriseret værksted.
Vestre Landsret fastslog så i kendelsen, at politiet i den konkrete sag ikke som en betingelse for udlevering af et køretøj kunne stille krav om, at der var sket lovliggørelse på et autoriseret værksted.
Da Justitsministeriet blev opmærksom på Vestre Landsrets kendelse, anmodede Justitsministeriet straks Rigspolitiet om at sikre, at der ikke fortsat stilles krav om lovliggørelse ved autoriseret reparatør.
Jeg er som justitsminister af principielle årsager tilbageholdende med at udtale mig om sager, der er eller har været prøvet ved domstolene.
Det er jeg selvfølgelig også i den her sag.
Så hvorvidt politiet er erstatningsansvarlig som følge af kendelsen fra Vestre Landsret, er i sidste ende op til domstolene at vurdere.
Personer, der måtte mene at have et erstatningskrav, som følge af at politiet har stillet krav om lovliggørelse af et motordrevet køretøj på et autoriseret værktøj, kan kontakte den politikreds, der har stillet det pågældende krav.
Tak for ordet.
Mette Thiesen (DF), 2023-11-08:
Tusind tak.
Jeg vil lige rette ministeren.
Der er jo forskel på et autoriseret værksted og et decideret mærkevareværksted, eksempelvis Volkswagen, hvis det er det.
Mener ministeren ligeledes, at der påhviler erstatningsansvar i forhold til de borgere, der ikke har kunnet betale en sådan lovliggørelse ved et autoriseret mærkevareværksted og derfor har lidt et tab – bilens værdi – ved at lade deres bil skrotte på politiets påbud?
Hvad mener ministeren så om, at borgerne af politiet er blevet stillet over for det her ultimatum – enten at lovliggøre bilen på et autoriseret mærkevareværksted eller straksskrotning af deres bil som ikke ubetydelig pression – og vil ministeren sørge for, at det bliver undersøgt, hvor mange borgere der er blevet mødt med disse ikke såkaldt hjemlede påbud, og hvor mange der har valgt skrotning eller henholdsvis lovliggørelse på et autoriseret mærkevareværksted som påbudt af politiet?
Peter Hummelgaard (S), 2023-11-08:
Lad det være sagt helt klart: Politiet skal selvfølgelig overholde gældende ret, og det gælder også færdselslovens § 120 a.
Derfor har jeg også noteret mig, at Justitsministeriet straks, efter at ministeriet blev opmærksom på kendelsen, også anmodede Rigspolitiet om at sikre, at der ikke fortsat blev stillet krav om lovliggørelse ved autoriseret værksted.
Rigspolitiet bekræftede efterfølgende, at politikredsene heller ikke længere stiller krav om det.
Mette Thiesen (DF), 2023-11-08:
I »Offentlige myndigheders erstatningsansvar« fra Jurist- og Økonomforbundets Forlag fremgår det følgende, og nu citerer jeg: En gennemgående figur er dog, at der antages at gælde en formodning for ansvar, culpa, når en afgørelse bliver erklæret ugyldig på grund af en retsvildfarelse.
Har adressaten for påbuddet efterkommet påbuddet, vil myndigheden efter fast praksis være erstatningsansvarlig for de udgifter, som opfyldelse af det uhjemlede påbud har givet anledning til.
Citat slut.
Er ministeren enig i, at dette bør betyde, at politiet er erstatningsansvarlig over for de borgere, som er kommet i klemme i denne sag, fordi de slet og ret har gjort, som politiet sagde?
Victoria Velasquez (EL), 2023-11-08:
Det har været en mærkesag for os, og vi har førhen fået løftet finanslove, hvor der er blevet afsat flere penge til området.
Det, at man før har forhindret, at vi kunne afsætte endnu flere penge til det, og at vi kunne komme i gang med arbejdet,
Men ministeren taler altså udenom nu.
Helt konkret vil man tage flere tusinde kroner fra unge, som har en psykisk lidelse.
Eksperter udtaler, hvilke konsekvenser det kan have.
Vi har også hørt fra flere af de unge selv, der fortæller om, hvordan den økonomiske stress kan være med til at skubbe dem længere væk fra arbejdsmarkedet.
Sophie Løhde (V), 2023-11-08:
Jeg står ikke og taler om Socialdemokratiet.
Jeg konstaterer bare, at Enhedslisten, da man var støtteparti under den tidligere regering, jo ikke leverede på de store ord, man havde omkring psykiatrien, nemlig at vi skulle have en fuldt og helt finansieret psykiatriplan.
Det lykkes den her regering med nu og dermed også, at vi for første gang kan give psykiatrien et meget, meget stort og også historisk løft.
Det er der behov for, og der er behov for, at vi sætter ind hele vejen rundt, og det er også derfor, jeg specifikt fremhæver, at vi har fokus på at hjælpe de mest udsatte unge med psykiske lidelser i kontanthjælpssystemet.
Det har vi allerede iværksat en række initiativer omkring, og det er også noget af det, der er fokus på i forbindelse med de videre forhandlinger om en 10-årsplan for psykiatrien.
Victoria Velasquez (EL), 2023-11-08:
Vi har de mandater i Folketinget, som vi har, og jeg kan love for, at hver og en af dem knokler for, at vi rent faktisk hjælper de mennesker lige nu, som er i klemme, og det være sig i forhold til psykiatrien; men det handler også om et udgangspunkt i det hele menneske, og at vi ikke skal sige, at vi med den ene hånd gør nogle ting, som lyder rigtigt, og vi så på samme tid spænder ben for de her mennesker.
Og i stedet for at tale om Socialdemokratiet kunne jeg rigtig godt tænke mig, at vi talte om de unge mennesker, der lige nu kommer til at blive ramt af den politik, der kommer fra den regering, som Venstre sidder i.
Så hvad gør vi konkret over for de her unge mennesker, som nu kommer til at opleve økonomisk stress?
Sophie Løhde (V), 2023-11-08:
Som jeg var inde på i min besvarelse, har vi også et fokus på det i forhold til indfrielsen af 10-årsplanen for psykiatrien.
Omkring specifikke spørgsmål til det forlig, som et bredt flertal i Folketinget netop har landet omkring et nyt kontanthjælpssystem, må jeg jo henvise til den ansvarlige ressortminister, beskæftigelsesministeren, som jeg også ved at spørgeren har spørgsmål til her senere på dagen.
Så er der en ros, for det er jo godt med mærkesager for partier, og det er også godt, at Enhedslisten som støtteparti lykkedes med at få afsat nogle flere penge til psykiatrien.
Jeg konstaterer bare også, at Enhedslisten ikke lykkedes med, at vi kunne sikre en fuldt og helt finansieret 10-årsplan for psykiatrien.
Man råbte op og sagde, at nu skal vi det ene og det andet, men da det kom til at levere, leverede man jo ikke.
Det er det, den her regering leverer på.
Jeg synes, det er rigtig godt, at Enhedslisten har kæmpet for flere penge til psykiatrien.
Det skal der ikke lyde nogen dårlige ord omkring, og det støtter jeg fuldt ud og varmt.
Men det hører jo også med til historien, at så langt rakte kræfterne heller ikke i forhold til den kamp.
Enhedslisten leverede jo i de år, hvor I var støtteparti under den tidligere regering, ikke, at vi kunne få en fuldt og helt finansieret psykiatriplan.
Der er jeg da stolt af nu at være medlem af en regering, der for første gang nogen sinde leverer i forhold til det markante løft, som psykiatrien har brug for.
Og der er behov for at sætte ind over en bred kam, også når det gælder indsatsen målrettet børn og unge.
Victoria Velasquez (EL), 2023-11-08:
Misforstå mig ikke.
Enhedslisten har om nogen kæmpet for, at vi skulle styrke psykiatrien.
Det er så tiltrængt, det er hjerteblod for os, og den del glæder jeg mig også til at vi om lidt skal over og forhandle om.
Det, som det drejer sig om for mig – og derfor er jeg også rigtig glad for, at ministeren siger, at fokus er på at hjælpe de unge mennesker i kontanthjælpssystemet – er, at vi på den ene side lige om lidt forhåbentlig styrker psykiatrien, men at man samtidig i regi af Beskæftigelsesministeriet simpelt hen tryner, fattiggør og skaber sværere betingelser for selv samme unge.
Jeg er ikke ude på at udstille regeringens hykleri på det her område, men jeg er optaget af, at vi skal hjælpe de unge mennesker, og derfor vil jeg gerne vende tilbage til netop det, som jeg er så glad for at ministeren siger om at vi skal hjælpe de unge.
Hvad er så helt konkret løsningen for at hjælpe de unge i kontanthjælpssystemet?
Peter Hummelgaard (S), 2023-11-08:
Jeg er enig i den udlægning af rækkevidden af, hvad culpa betyder, og hvad det i givet fald kan betyde i forhold til erstatningsansvar.
Jeg er mere tilbageholdende med – hvad jeg lidt hører fru Mette Thiesen fiske efter, og det forstår jeg sådan set godt – at sige, også over for de berørte borgere, at de derved så helt sikkert vil få erstatning.
Det vil i sidste ende være op til domstolene at bedømme, og derfor er den almindelige opfordring og min opfordring til borgerne at kontakte sin lokale politikreds og gøre det krav gældende.
Jeg er enig med hr. Nick Zimmermann i, at hvis der er mennesker, der lever i den vildfarelse, at det er foreneligt at leve i et frit og liberalt demokrati, et velfærdssamfund som det danske, og samtidig mene, at jihad er et legitimt mål at forfølge eller et legitimt værktøj, så bor man det forkerte sted, og så kan man lige så godt tage hen et andet sted, hvor folk tror på den slags.
Det er jo også derfor, at den her regering og i øvrigt den tidligere regering med i øvrigt en række fremragende udlændingeministre er lykkedes med at accelerere antallet af hjemsendelser af folk, der ikke har krav på og ret til at være i Danmark.
Nick Zimmermann (DF), 2023-11-08:
Hvis ikke man for alvor har forstået, hvor stort et problem Danmark står i lige nu, er der noget alvorligt galt.
Så skal man sådan set bare stille sig ud på vores gader og stræder og se, hvad der egentlig sker i København nærmest hver evig eneste aften.
Der er kommet nogle mennesker til vores land, der står og råber, at det skal løses med jihad.
Der skal simpelt hen sættes noget i værk fra politisk hold, og det er nu.
Der er ingen tid at spilde.
Det her handler om, at hvis vi skal bevare Danmark som et dansk land i fremtiden, er der nogle mennesker, der lige nu er i vores land, der er behov for kommer ud igen.
Peter Hummelgaard (S), 2023-11-08:
Jeg er uenig i, at nogen svigter her.
Jeg er enig med hr. Nick Zimmermann i, at når det er, at herboende, sikkert også danske statsborgere, går gennem gaderne og råber, at de konflikter, der er i verden, de uenigheder, der måtte være også i Danmark, skal løses med jihad, så er det udtryk for en forfejlet integration og en forfejlet udlændingepolitik.
Det er også derfor, denne regering og tilsvarende den tidligere regering, som jeg selv også var en del af, virkelig har ført en udlændingepolitik, som har været stram, og som har haft for øje, at vi skal sikre sammenhængskraften i Danmark.
Det er også derfor, jeg med glæde kan fortælle hr. Nick Zimmermann, at der er flere, der er blevet og bliver sendt hjem i udsendelsesposition under den daværende og den nuværende regering, end der var under de regeringer, som Dansk Folkeparti agerede støtteparti for.
Nick Zimmermann (DF), 2023-11-08:
Det skal løses med jihad, bliver der råbt i vores gader, men alligevel ser vi ingen anholdelser, overhovedet.
Hvis ikke det er et udtryk for en forfejlet udlændingepolitik igennem de sidste 40 år, hvis ikke det er et udtryk for, at der for alvor er behov for at vise dem, hvor skabet skal stå og begynde på nogle hjemsendelser, ved jeg da efterhånden ikke, hvad det er.
Det er pinligt at høre justitsministeren stå her og sige: Vi vil se på, Rigspolitiet, ditten og dutten og datten.
Kom i sving, få sat arbejdet i gang, få sat hjemsendelserne i gang!
Vi har altså et land, vi skal redde her, og det burde regeringen så sandelig stille sig i spidsen for at gøre.
Men I svigter.
Peter Hummelgaard (S), 2023-11-08:
Tak for ordet, og igen vil jeg sige tak til hr. Nick Zimmermann for spørgsmålet.
Som jeg også nævnte ved besvarelsen af spørgsmål nr. S 160 lige før, er jeg som de fleste andre danskere dybt forfærdet over Hamas' brutale angreb i Israel, og derfor tager jeg naturligvis også dyb afstand fra alle former for sympatierklæringer og andre tilkendegivelser af opbakning til angrebene og til Hamas.
Billigelse af terrorisme hører ikke til i et demokratisk samfund.
Offentlig, udtrykkelig billigelse af terrorisme og andre terrorhandlinger er derfor også allerede kriminaliseret i straffeloven.
Og jeg har tillid til, at politiet griber ind over for lovovertrædelser, både når politiet modtager anmeldelser, og når politiet på anden måde måtte blive bekendt med klare lovovertrædelser.
Det gælder selvsagt også lovovertrædelser af straffelovens regler om billigelse af terrorisme.
Jeg kan derudover oplyse, at Rigspolitiet har bedt politikredsene om at have skærpet opmærksomhed på ytringer, som kan være omfattet af straffelovens bestemmelser om billigelse af terrorisme.
Jeg kan endvidere også oplyse, at politiet aktuelt er i gang med at efterforske en række anmeldelser om det.
Sagerne er fortsat under behandling og dermed ikke afsluttet.
Det fremgår af »Vurdering af terrortruslen mod Danmark« fra marts i år, at truslen mod Danmark fra militante islamister er på niveauet »alvorlig«, hvilket er niveau 4 ud af 5.
Siden offentliggørelsen af vurderingen har en række forhold bidraget til at skærpe terrortruslen mod Danmark, og Center for Terroranalyse vurderer, at den aktuelle situation er præget af en høj grad af kompleksitet og også markant usikkerhed i trusselsbilledet.
Udviklingen i Israel og Gaza har skabt fornyet fokus på konflikten mellem Israel og Palæstina, og PET følger den nuværende situation tæt og vurderer løbende betydningen for det samlede trusselsbillede samt iværksætter de nødvendige foranstaltninger.
Det sker i et tæt samarbejde med relevante myndigheder i Danmark og i udlandet.
PET har udarbejdet en række operative anbefalinger til politiet om bl.a. skærpet opmærksomhed vedrørende sikkerheden omkring jødiske, israelske og palæstinensiske interesser
og aktiviteter i Danmark.
Nick Zimmermann (DF), 2023-11-08:
Tak for det.
Hvad vil ministeren gøre, for at personer bosiddende i Danmark, der har ytret opbakning til terrorangrebene mod Israel den 7. oktober 2023, hvor mere end 1.400 mennesker blev massakreret og i hvert fald 230 personer bortført fra Israel til Gaza, bliver stillet til regnskab for deres handlinger, og hvad vil ministeren gøre for at undgå, at en lignende massakre finder sted i Danmark, når det nu er tydeligt for enhver, at der er opbakning til terrorangrebet fra i hvert fald visse kredse af herboende muslimer?
Peter Hummelgaard (S), 2023-11-08:
Det er jeg jo enig med hr. Nick Zimmermann i.
Det er også derfor, at regeringen har skrevet i sit regeringsgrundlag, at man vil øge omfanget af og antallet af udvisninger for kriminalitet af udlændinge.
Og det er jo derfor, at regeringen og jeg selv som justitsminister arbejder meget målrettet på at realisere den aftale, som Danmark har indgået med Kosovo, hvor det er, at vi så kan udsende udvisningsdømte kriminelle, der skal afsone deres straf.
Så vi er enige i det her spørgsmål; for de udlændinge, der begår kriminalitet i Danmark, uanset hvilken karakter den kriminalitet har, skal det, hvis der er grundlag for det, føre til udvisning.
Nick Zimmermann (DF), 2023-11-08:
Okay, så regeringen er overhovedet ikke parat til at kigge på at stramme skruen, hvis det er sådan, at man ikke kan udvises på baggrund af det her.
Altså, der er jo ingen tvivl om, at hvis vi skal have nogen som helst chance for at redde Danmark i fremtiden, bliver vi nødt til at få sendt nogle af dem hjem, som er kommet her til vores land, og som ganske enkelt ikke hører til her.
Hvis regeringen ikke er klar til det, er det jo tom snak; så er det jo ikke noget, danskerne kan bruge til noget.
Hvis vi skal bevare Danmark dansk, er der behov for at få sendt de her mennesker ud af vores land.
Det nytter jo ikke noget, at vi igennem de sidste 40 år har taget nogle folk hertil, der grundlæggende ikke deler de samme værdier som os.
Peter Hummelgaard (S), 2023-11-08:
Nick Zimmermann er jo godt klar over, at det ikke er justitsministeren, der er dommer.
, der, hvor vi er nu, er, at der er en lang række forhold – i øvrigt også en lang række forhold, som er anmeldt til politiet rundtomkring i politikredsene i hele Danmark – for bl.a. overtrædelse af de bestemmelser i straffeloven, der handler om billigelse af terror konkret relateret til Hamas' angreb i Israel.
De sager er under efterforskning.
Nick Zimmermann (DF), 2023-11-08:
Eller er det her bare tom snak endnu en gang fra en regering, ligesom det har været det igennem de sidste 40 år?
Er det igen bare sådan, at man vil spille hårdt ud og sige, at nu viser man for alvor, hvor skabet skal stå, og at nu skal hammeren endelig falde, og når tiden så går, gør man ikke en dyt ved det?
Eller kan danskerne virkelig den her gang forvente, at der rent faktisk bliver talt sandt fra ministerens side, og at vi kommer til at se nogle hjemsendelser på den baggrund?
Peter Hummelgaard (S), 2023-11-08:
Jeg ved ikke, om vi var i den samme sal under min besvarelse, men det, jeg jo faktisk sagde, var, at jeg var enig med hr. Nick Zimmermann, og jeg redegjorde for, at politiet sådan set også efterforsker sager og anmeldelser om billigelse af terror.
Det, jeg så samtidig sagde, er, at jeg jo ikke kan sige noget om, hvorvidt de konkrete episoder, som hr. Nick Zimmermann her omtaler, også er en del af politiets efterforskning.
Men hvis de er anmeldt til politiet, eller hvis politiet i øvrigt af egen drift måtte have taget sagerne op, er det jo under efterforskning, og så skal det selvfølgelig have konsekvenser, hvis der er beviser nok til, at det kan føre til domfældelse.
For vi vil ikke acceptere billigelse af terror af nogen art og i særdeleshed ikke af den terror, som er begået af Hamas i Israel.